ALAQUÀS PRESENTA LA VESTIMENTA QUE PORTARAN ELS ANGELETS QUE INTERPRETARAN EL CANT DE LA CARXOFA ELS PROPERS 8 I 9 DE SETEMBRE
06/09/2024

# ALAQUÀS PRESENTA LA VESTIMENTA QUE PORTARAN ELS ANGELETS QUE INTERPRETARAN EL CANT DE LA CARXOFA ELS PROPERS 8 I 9 DE SETEMBRE

*   06/09/2024
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=22222

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22222%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20PRESENTA%20LA%20VESTIMENTA%20QUE%20PORTARAN%20ELS%20ANGELETS%20QUE%20INTERPRETARAN%20EL%20CANT%20DE%20LA%20CARXOFA%20ELS%20PROPERS%208%20I%209%20DE%20SETEMBRE)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22222/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/22222/06092024whatsapp_image_2024-09-05_at_21_09_57_1_Form_4.jpg)](https://www.alaquas.org/ficheros/documentos/2024/2/22222/06092024whatsapp_image_2024-09-05_at_21_09_57_1_Form_10.jpg "<a href='https://www.alaquas.org/ficheros/documentos/2024/2/22222/06092024whatsapp_image_2024-09-05_at_21_09_57_1_Form_10.jpg' target=_blank><i class='fa fa-external-link' aria-hidden='true'></i>.ALAQUÀS PRESENTA LA VESTIMENTA QUE PORTARAN ELS ANGELETS QUE INTERPRETARAN EL CANT DE LA CARXOFA ELS PROPERS 8 I 9 DE SETEMBRE</a>")

El vestit, iniciativa de l'Associació d'Amics i Amigues del Cant de la Carxofa, ha sigut dissenyat pel prestigiós dissenyador valencià Miquel Suay i confeccionat per l'Associació d'Ames de Casa d'Alaquàs.

Els angelets del Cant de la Carxofa d’Alaquàs lluiran a partir d’enguany una nova vestimenta que representa i reprodueix cadascun dels elements que suposa aquesta tradició cultural i religiosa. L’Associació d’Amics i Amigues del Cant de la Carxofa va presentar ahir dijous 5 de setembre al Castell d’Alaquàs el nou vestit que porta per nom ‘Anhel’, que significa àngel.

L’Alcalde d’Alaquàs, Toni Saura, va posar en valor aquest acte que “representa la forma que tenim a Alaquàs de fer les coses: de manera col·laborativa i participativa. Aquesta iniciativa representa tota una tradició que formarà part de la història del cant”. El primer edil va felicitar el dissenyador “pel gran treball que ha suposat reproduir tan bé tots els elements” i a les ames de casa “per ser tan valentes i acceptar aquest risc amb tan bon resultat”. La president de l’entitat, Maria Alfonso, va destacar que aquesta “ha sigut una decisió molt encertada que ha suposat un treball conjunt realitzat amb delicadesa, sentiment i il·lusió”.

La indumentària ha sigut dissenyada pel prestigiós dissenyador valencià Miquel Suay i confeccionat per l’associació d’Ames de Casa d’Alaquàs. El creador del disseny va agrair “la confiança dipositada en ell i la responsabilitat que ha suposat aquesta creació a través de la qual hem creat una nova estètica realitzada amb molta estima”. Es tracta d’un vestit que s’inspira en la flor de la carxofa i els seus filaments, a partir del quals es configura un “còctel que representa cadascun dels significats del cant a través de diferents materials, colors i elements. El ‘chantú’ daurat està associat al barroquisme de l’església i a la forma que té la carxofa i la innocència està representada pel color blanc i les ales. És una peça pràctica ja que cada any la vestiran diferents xiquets i xiquetes i incorpora una jaqueta que imita les plomes de l’àngel”, va explicar el dissenyador.

La presidenta de les Ames de Casa, Berta Jordà, es va mostrar molt satisfeta i emocionada i va reconéixer l’esforç que ha suposat la confecció d’aquesta peça. Va agrair a més la confiança dipositada en elles.

Natalia Ureña Palazuelos i Ángela Cruzado Castillo, els angelets de 2024, tindran l’honor de vestir-se per primera vegada amb aquest nou vestit que ja forma part de la tradició alaquasera. El lluiran els propers dies 8 i 9 de setembre en el tradicional Cant de la Carxofa en honor a la Mare de Déu de l’Olivar i al Crist de la Bona Mort.